ആരോഗ്യവും പ്രകൃതിയും സെമിനാര് ഉദ്ഘാടനം ചെയ്തു നെയ്യാറ്റിന്കര: നിംസ് മെഡിസിറ്റിയും പ്രഭാത് ബുക്സും സംയുക്തമായി സംഘടിപ്പിച്ച പുസ്തകോത്സവത്തോടും ഖാദി എക്സ്പോയോടും അനുബന്ധിച്ച് ആരോഗ്യവും പ്രകൃതിയും എന്ന സെമിനാര് കൃഷി മന്ത്രി പി. പ്രസാദ് ഉദ്ഘാടനം ചെയ്തു. പ്രകൃതി സാക്ഷരതയും ആരോഗ്യ സാക്ഷരതയും ഇല്ലാത്ത ഒരേയൊരു ജീവി മനുഷ്യനാണ്, കാലാവസ്ഥയ്ക്ക് അനുയോജ്യമാം വിധം ഒരു ഭക്ഷണക്രമം അനുവര്ത്തിച്ചിരുന്ന നമ്മുടെ പൂര്വികരുടെ ഭക്ഷണകലണ്ടര് അട്ടിമറിച്ചത് കോര്പ്പറേറ്റ് ഭീകരന്മാരാണെന്നും അതാത് പ്രദേശങ്ങളുടെ കൃഷി പരിഗണിക്കാതെയുള്ള ഭക്ഷണം പോഷക ദാരിദ്ര്യം വരുത്തുമെന്നും അദ്ദേഹം അഭിപ്രായപ്പെട്ടു. നിംസ് മുന്കൈ എടുത്തു നടത്തുന്ന ഈ ആരോഗ്യ സെമിനാറുകളും ഫലവൃക്ഷത്തൈ നട്ടു പിടിപ്പിക്കുന്ന പദ്ധതികള് മറ്റു സ്ഥാപനങ്ങള്ക്ക് മാതൃകയാണെന്നും അദ്ദേഹം അഭിപ്രായപ്പെട്ടു. കെ. ആന്സലന് എംഎല്എ അധ്യക്ഷത വഹിച്ച ചടങ്ങില് നിംസ് സ്പെക്ട്രം ഡയറക്ടര് എം.കെ.സി. നായര്, പ്രഭാത് ബുക്ക്സ് ഡയറക്ടര് പ്രഫ. ചന്ദ്രബാബു , ഡോ. ദീപു, ഡോ. മഞ്ജു തമ്ബി, എം.ആര്. ഹരി, അബ്ദുള്ള സോന തുടങ്ങിയവര് പങ്കെടുത്തു. മരിയന് എന്ജിനീയറിംഗ് കോളജില് സീറ്റൊഴിവ് തിരുവനന്തപുരം: കഴക്കൂട്ടം മരിയന് എന്ജിനീയറിംഗ് കോളജില് ബിടെക് സിവില്, മെക്കാനിക്കല്, ഇലക്ട്രിക്കല് എന്നീ ബാഞ്ചുകളിലേക്ക് ഏതാനും മാനേജ്മെന്റ് , എന്ആര്ഐ സീറ്റുകള് ഒഴിവുണ്ട്. വിവരങ്ങള്ക്ക് ഫോണ്: 8281377111 9447587269 നമ്ബറില് ബന്ധപ്പെടുക.